Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli luure- ja transpordiminister hoiatas Hezbollah't,
et Liibanon läheb tagasi kiviaega ja ehk isegi koopainimeste ajastusse,
kui riik muudetakse Iraani täppisrelvade tehaseks.
President Trumpi erisaadik:
Iraan kasutab ligi miljard USD aastas
terrorismi rahastamiseks Liibanonis, Iisraelis, Läänekaldal ja Gazas.
Iisraeli valitsus kiitis ühehäälselt heaks tagasiulatuva tunnustuse
Läänekalda välipostile Havat Gilad. Peaminister Netanyahu sõnul
on see vastuseks kolme nädala tagusele möödasõidul tulistamisele,
kus hukkus rabi Raziel Shevah.
Iisraeli luure- ja transpordiminister Yisrael Katz hoiatas Hezbollah't,
et Liibanon läheb tagasi kiviaega ja ehk isegi koopainimeste aega,
kui riik muudetakse Iraani täppisrelvade tehaseks.
Intervjuus Iisraeli uudistetoimetusele Ynet News hoiatas Katz rühmitust,
et Iisrael on kehtestanud selge hoiatusjoone
ja kasutab kõiki meetmeid, tagamaks, et seda ei ületataks.
Lisaks kinnitas Katz, et Iisrael on teinud kõik
sarnase seisu vältimiseks Süürias Iraani relvasmugeldamise kaudu
ega luba Iraanil ehitada tehaseid täppsirakettide tootmiseks
või vanade rakettide ümbertöötlemiseks Liibanonis.
Katzi sõnul püüab Iraan muuta Liibanoni
arenenud eelpostiks Iisraeli vastu ja on riigi Hezbollah' abil
oma agressiivseid trende edendades põhimõtteliselt pantvangi võtnud.
Samuti rõhutas minister Katz,
et Venemaa, USA ja teised Euroopa riigid
said täpsed selgitused, tagamaks, et rahvusvaheline üldsus mõistaks
Iisraeli riikliku julgeoleku huvidega seotud hoiatusjooni.
Iisraeli peaministri Netanyahu teatel on Iisraeli positsioon Lähis-Idas
sundinud ta võtmerolli radikaalse islami blokeerimisel,
mida juhivad sunniitlik ISIS ja šiiitlik Iraan.
Iganädalasel kabinetiistungil kinnitas Netanyahu,
et võitluses radikaalse islamiga ei teeni Iisrael ainult juudiriigi,
vaid ka teiste maade julgeolekuhuve, kes samade raskustega tegelevad.
Oleme oma eksistentsiga Lähis-Idas võtmefaktoriks,
mis blokeerib radikaalse islami leviku, mida juhivad Iraan ja ISIS,
kes ähvardavad ka kõiki teisi elemente maailmas.
Meid ei huvita sõda,
kuid teeme kõik vajaliku enda kaitsmiseks.
USA presidendi Trumpi erivolinik rahvusvahelistel kõnelustel Greenblatt
süüdistas Iraani ligi miljardi USD kulutamises aastas
terrorismi rahastamiseks Liibanonis, Iisraelis, Läänekaldal ja Gazas.
Ta hoiatas oma Twitteri kontol, et see vereraha
vaid suurendab vägivalda ega aita kuidagi palestiinlasi.
Greenblatt mõistis hukka ka Hamasi
seoses Gaza tõsise humanitaarkriisiga
Vastavas Twitteri-säutsus rõhutas ta,
et Hamas peaks parandama oma alamate elu,
kuid suurendab pigem vägivalda
ja tekitab Gaza tsiviilelanikele viletsust.
Lisaks ütles Greenblatt:
"Kujutlege, mida gazalased võiksid teha 100 miljoni Iraani dollariga,
mille Hamas kulutab relvadele ja rünnakutunnelitele Iisraeli vastu!"
Iisraeli ametnike arvates halvendab Hamas kriisi meelega,
et Iisrael avaldaks survet palestiinlaste presidendile Abbasile
Gazas ametnikele palku maksma.
Iisraeli julgeolekuametnikud on Hamasi poliitika pärast mures.
See võib sektori halveneva olukorra tõttu
kontrolli alt väljuda.
Gaza peamisteks raskusteks on 60 %ni tõusnud noorte töötus
ja ligi 90 % Gaza veevarude joogikõlbmatus.
Jordaania kuninga Abdullah' teatel on USA-l võtmeroll
mis tahes rahuprotsessis või -lahenduses
Iisraeli ja palestiinlaste konfliktis.
Intervjuus USA uudistekanalile CNN rõhutas Abdullah,
et kuigi president Trumpi tunnustus Jeruusalemmale Iisraeli pealinnana
kahjustas rahuprotsessi, kuna tekitas palestiinlastes tunde,
et Washingtoni valitsus pole aus vahendaja,
peavad kõik osapooled ameeriklastele võimaluse andma
ja tegema koostööd, et ameeriklased,
iisraellased ja palestiinlased kokku tuleksid.
Kuningas õhutas ka Iisraeli ja palestiinlasi kasutama rahu võimalust
ning hoiatas, et hetkel ei kaaluta USA vahendatud rahukõnelustele
mingeid alternatiive.
Jeruusalemmas kiitis Iisraeli valitsus ühehäälselt heaks
tagasiulatuva tunnustuse Läänekalda välipostile Havat Gilad.
Peaminister Netanyahu sõnul
on see vastuseks kolme nädala tagusele möödasõidul tulistamisele,
kus hukkus rabi Raziel Shevah.
Kõik, kes arvasid,
et Havat Giladi elaniku, kuue lapse isa koletu mõrv murrab meie vaimu
ja meil vajuvad käed rüppe, eksisid.
Valitsus seadustab täna Havat Giladi staatuse,
et võimaldada seal argielu jätkumist.
Mõrvadele vastame vastutuselevõtmisega
ja surma pühitsejaile vastame elu pühitsemisega.
See on valitsuse poliitika olemus.
Lisaks lubas Netanyahu, et Iisraeli julgeolekujõud jätkavad tööd
rabi Shevah' mõrvarite ja nende kaastööliste kohtu ette toomiseks.
Eile tegutsesid meie jõud taas,
et kinni püüda viimaseid mõrvareid ja rabi Shevah' mõrva kaastöölisi.
Puhaku ta rahus.
Meie ei puhka enne, kuni toome nemad ja nad kõik kohtu ette.
Otsus võeti vastu erihääletusega,
mis oli esimene samm pikas ja keerukas protsessis
Läänekalda väliposti seadustamiseks.
On siiski oluline märkida, et erihääletus on loomult deklaratiivne
ja teatab valitsuse kavatsusest väliposti seadustamiseks,
kuid ei täpsusta, kuidas seda tehakse.
Kuigi juutide Havat Giladi välipost hõlmab juutide eramaid,
mõistsid palestiinlaste ametnikud käigu hukka,
kuna välipost asub sügaval Läänekaldal,
kaugel suurtest asundusblokkidest ja seda peetakse territooriumiks,
mis antakse lõplikus rahulepingus palestiinlaste kontrolli alla.
Kasutadas ära palestiinlaste vastaseid platvorme püüab okupatsioonivalitsus
täna legaliseerida seda asundust, et jätkata asundusprotsessi.
Nad loodavad takistada Palestiina riigi loomist pealinnaga Jeruusalemmas.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri